****

**Materion y gall y Bwrdd yn unig eu cymeradwyo**

**Dosbarthiad:**

Agored

**Ceidwad y ddogfen:**

Bwrdd Gofal Cymdeithasol Cymru

**Cynulleidfa darged:**

Staff a Bwrdd Gofal Cymdeithasol Cymru

**Polisïau eraill y dylid eu darllen ar y cyd â’r polisi hwn:**

Fframwaith Llywodraethu Enghreifftiol; Cynllun Dirprwyo

**Awdur polisi:**

Ysgrifennydd y Bwrdd

**Dyddiad cymeradwyo diwethaf:**

Ebrill 2022

**Dyddiad adolygiad nesaf:**

Ebrill 2025

**Canlyniadau asesiad effaith:**

Mae'r polisi hwn wedi'i sgrinio am berthnasedd i gydraddoldeb / y Gymraeg / data / newid hinsawdd / Cenedlaethau'r Dyfodol. Nid oes unrhyw effaith negyddol bosibl wedi'i nodi

****

**Materion y gall y Bwrdd yn unig eu cymeradwyo**

Fel Corff a Noddir gan Lywodraeth Cymru, mae Gofal Cymdeithasol Cymru wedi cytuno â Llywodraeth Cymru sut byddwn yn gweithio a’r hyn mae angen i ni ei wneud er mwyn sicrhau ein bod yn cael yr arian rydym ei angen i wneud ein gwaith mor effeithiol â phosibl. Nodir hyn mewn cytundeb o’r enw ‘Fframwaith y Model Llywodraethu’.

Yn y fframwaith mae’n rhaid i Gofal Cymdeithasol Cymru gadw rhestr o faterion y gellir eu cymeradwyo’n unig gan Fwrdd Gofal Cymdeithasol Cymru.

**Dirprwyo**

Mae’r Cynllun Dirprwyo’n nodi pwy sy’n cael gwneud penderfyniadau. Cytunodd y Bwrdd ar hyn ar 27 Ebrill 2017.

Mae’r Cynllun Dirprwyo’n nodi:

* beth yw gwaith Bwrdd Gofal Cymdeithasol Cymru a sut mae’n gweithredu
* yr hyn sydd i’w ddisgwyl gan y Bwrdd fel grŵp ac fel unigolion
* mai cyfrifoldeb y Prif Weithredwr yw’r gwaith o gynnal a rheoli Gofal Cymdeithasol Cymru; a
* bydd y Prif Weithredwr yn galluogi eraill ym maes Gofal Cymdeithaso Cymru i wneud penderfyniadau, nodi pwy ydynt a’r penderfyniadau y gallant eu gwneud.

Bydd y Bwrdd yn dirprwyo rhai materion i Bwyllgorau’r Bwrdd. Bydd y rhain wedi’u nodi yng Nghylch Gorchwyl y Pwyllgor perthnasol.

Mae’n rhaid i’r Bwrdd gytuno ar y rhestr ganlynol o faterion, gan gynnwys unrhyw newidiadau, oni bai bod materion wedi’u dirprwyo i’r Prif Weithredwr neu i Bwyllgor o’r Bwrdd. Nid yw’r rhestr yn cynnwys yr holl faterion y gofynnir i’r Bwrdd eu cymeradwyo.

Tra bod y Bwrdd yn caniatáu i eraill wneud penderfyniadau, mae’n gyfrifol am yr holl benderfyniadau a wneir yn ei enw ac yn atebol drostynt.

Gall y Bwrdd newid unrhyw gyfrifoldeb y mae wedi ei roi i eraill neu ganslo unrhyw benderfyniad neu weithred gan Bwyllgor, Is-bwyllgor, gweithgor neu grŵp cynghori rhanddeiliaid.

Mae’r materion y gall y Bwrdd yn unig eu cymeradwyo fel a ganlyn:

**Yr hyn fydd Gofal Cymdeithasol Cymru yn ei wneud**

* Nodi beth fydd Gofal Cymdeithasol Cymru yn ei wneud
* Sut bydd yn cyrraedd y nod drwy ei gynllun strategol a’i gynllun busnes blynyddol
* Cymeradwyo unrhyw feysydd busnes newydd y gellid gofyn i Gofal Cymdeithasol Cymru eu cyflawni
* Cymeradwyo cynllun strategol a chynllun busnes Gofal Cymdeithasol Cymru.

**Sut bydd Gofal Cymdeithasol Cymru yn gwario ei arian**

* Cymeradwyo cyllideb flynyddol Gofal Cymdeithasol Cymru a gaiff ei chynnwys yn y cynllun busnes
* Cymeradwyo cynlluniau ariannu i gynorthwyo gyda hyfforddiant gweithwyr cymdeithasol a gweithwyr gofal cymdeithasol
* Cymeradwyo’r ffioedd y bydd y bobl sydd ar y Gofrestr yn eu talu
* Cymeradwyo’r ffioedd a fydd yn cael eu gosod ar gyfer grwpiau newydd o bobl y bydd angen eu cofrestru
* Cymeradwyo sut y bydd meysydd gwaith newydd yn cael eu hariannu

**Sut bydd y Bwrdd yn gwirio ac adolygu gwaith Gofal Cymdeithasol Cymru**

* Cymeradwyo adroddiad ariannol blynyddol Gofal Cymdeithasol Cymru – y cyfrifon blynyddol statudol.
* Cymeradwyo adroddiad blynyddol Gofal Cymdeithasol Cymru. Dylai gael ei gyhoeddi erbyn 30 Tachwedd fan bellaf ar ddiwedd pob blwyddyn ariannol.
* Adolygu a gwirio sut mae Gofal Cymdeithasol Cymru yn gweithio drwy ei adroddiadau chwarterol ar berfformiad yn erbyn y Cynllun Busnes.

**Gall y Bwrdd benodi**

* Dirprwy Gadeirydd i Fwrdd Gofal Cymdeithasol Cymru
* y Prif Weithredwr, gyda chymeradwyaeth flaenorol Gweinidog Iechyd y Cyhoedd a Gwasanaethau Cymdeithasol

**Cyfrifoldebau a phwerau’r Bwrdd**

* Cymeradwyo’r Pwyllgorau sydd eu hangen gan Gofal Cymdeithasol Cymru. Mae hyn yn cynnwys eu sefydlu, unrhyw newidiadau i’w gwaith a’u diddymu.
* Cymeradwyo’r hyn mae’r Pwyllgorau yn ei wneud, pwy sydd ar y Pwyllgorau a’r hyn maen nhw’n ei wneud. Mae hyn wedi’i nodi yng nghylch gorchwyl y Pwyllgorau.
* Gwneud argymhellion i Lywodraeth Cymru ar gyflogau Uwch Reolwyr.
* Newidiadau i bwerau’r Prif Weithredwr.

**Sut mae’r Bwrdd yn gweithredu ac yn ymddwyn**

* Cytuno sut mae Bwrdd Gofal Cymdeithasol Cymru yn ymdrin â’r rheolau sefydlog.
* Cytuno sut mae Aelodau’r Bwrdd yn ymddwyn drwy’r Cod Ymddygiad ar gyfer Aelodau.

**Yr hyn y mae Gofal Cymdeithasol Cymru’n ei wneud o dan Ddeddf Rheoleiddio ac Arolygu Gofal Cymdeithasol (Cymru) 2016**

* Cymeradwyo’r Rheolau Cofrestru ac Addasrwydd i Ymarfer (Rhannau 4 i 8)
* Cymeradwyo’r codau ymarfer (Adran 112) sy’n nodi safonau ymddygiad ac ymarfer gweithwyr gofal cymdeithasol, yn ogystal â chyflogwr gofal cymdeithasol neu’r rhai sydd am weithio fel gweithwyr gofal cymdeithasol
* Cytuno ar y Rheolau ar gyfer cymeradwyo cyrsiau (Adran 114):
* ar gyfer pobl sy’n weithwyr cymdeithasol neu sy’n dymuno bod yn weithwyr cymdeithasol cofrestredig gyda Gofal Cymdeithasol Cymru
* ar gyfer gwaith y bobl hynny sydd wedi cofrestru â Gofal Cymdeithasol Cymru neu sydd am gael eu cofrestru
* ar gyfer gwaith y bobl hynny sy’n weithwyr gofal cymdeithasol neu sydd am fod nad yw wedi’i restru o dan adran 80(1)
* Cymeradwyo’r rheolau ar gyfer arolygu cyrsiau penodol (Adran 115)
* Cymeradwyo’r rheolau sy’n ei gwneud yn ofynnol i unigolion cofrestredig ddilyn hyfforddiant pellach (Adran 113)
* Cymeradwyo elfen Gofal Cymdeithasol Cymru o adroddiad sefydlogrwydd y farchnad genedlaethol (Adran 63)
* Cymeradwyo astudiaethau o’r economi, effeithlonrwydd ac effeithiolrwydd wrth ddarparu gwasanaeth gofal a chymorth (Adran 70)
* Cymeradwyo sut mae Gofal Cymdeithasol Cymru yn cynnwys pobl a gweithwyr gofal cymdeithasol yn ei waith (Adran 71)
* Cymeradwyo sut bydd Gofal Cymdeithasol Cymru yn cychwyn achosion troseddol (Adran 72)
* Cymeradwyo’r rheolau ar gyfer talu ffioedd (Adran 73) i Gofal Cymdeithasol Cymru wrth gyflawni ei waith. Gall Gofal Cymdeithasol Cymru wneud rheolau ar gyfer talu’r ffioedd ar gyfer:
* darparu cyngor neu gymorth arall o dan adran 69;
* cofrestru yn y gofrestr (gweler Rhan 4);
* cymeradwyo’r cyrsiau o dan adran 114 (cymeradwyo cyrsiau ar gyfer pobl sydd neu sydd am fod yn weithwyr gofal cymdeithasol);
* darparu hyfforddiant o dan adran 116 (bydd GCC yn darparu hyfforddiant neu’n ei drefnu);
* darparu copïau o godau ymarfer neu gopïau o’r gofrestr, neu ddetholiad ohono.

**Materion eraill**

Gall Bwrdd Gofal Cymdeithasol Cymru wneud penderfyniadau y mae’r Bwrdd a’r Tîm Rheoli Gweithredol yn credu sydd mor bwysig a sylweddol fel y bo angen eu cytundeb.

Bydd y rhestr yn cael ei diweddaru bob tair blynedd neu pan fo angen.